Buldog
Buldog — mastif tipidagi itlarning Britaniya zoti. U ingliz buldogi sifatida ham tanilgan. Bu taxminan 40–55 lb (18–25 kg) atrofida boʻlgan oʻrta boʻyli, mushakli it. Ularning katta boshlari yuz va yelka atrofida qalin teri burmalari hosil qiladi va pastki jagʻi chiqib turgan koʻrinishda namoyon boʻladi. Bu zotning oʻziga xos koʻrinishi bir qancha kasalliklar, jumladan braxisefaliya, son displazi, issiqlik sezgirligi va teri infektsiyalari kabi nasliy sogʻliq bilan bogʻliq muommolarga sabab boʻladi. Norvegiya va Gollandiyada ularning hayot sifati bilan bogʻliq xavotirlar sabab buldoglar sonini koʻpaytirish noqonuniy hisoblanadi. Zamonaviy buldog Angliyada hayvonlarga nisbatan shafqatsizlik toʻgʻrisidagi qonunga koʻra hozirda yoʻq boʻlib ketgan eski ingliz buldogidan hamroh it sifatida tarbiyalangan. Buldog klubi (Angliyada) 1878-yilda, Amerika Buldog klubi esa 1890-yilda tashkil topgan. Asosan shafqatsizlik va jasorat ramzi sifatida ishlatilgan boʻlsa-da, zamonaviy buldoglar doʻstona, mehribon itlardir. Buldoglar odatda uy hayvonlari sifatida saqlanadi. 2013-yilda u dunyo boʻylab eng koʻp roʻyxatga olingan zotlar roʻyxatida oʻn ikkinchi oʻrinni egalladi.